BASES E CONVOCATORIA PARA A CONCESIÓN DE SUBVENCIÓNS PARA O DESENVOLVEMENTO DE ACTIVIDADES DE INICIACIÓN DEPORTIVA DURANTE A TEMPADA 2015/2016 (ESCOLAS DEPORTIVAS MUNICIPAIS 2015/2016)
ADMINISTRACIÓN LOCAL — Municipal — Organismo Autónomo Instituto Municipal dos Deportes de Pontevedra (Subvencións, 29/07/2015)

A Xunta Reitora do Instituto Municipal de Deportes de Pontevedra, en sesión ordinaria que tivo lugar o día 13 de xullo de 2015, aprobou as bases e convocatoria para a concesión da seguinte subvención: A presente convocatoria ten por obxecto regular o procedemento de concesión de subvencións, en réxime de concorrencia competitiva, para fomentar as actividades de iniciación deportiva durante a tempada 2015/2016 que promovan as entidades privadas sen ánimo de lucro, e que poidan ser consideradas de interese social para o Instituto Municipal de Deportes de Pontevedra (IMD Pontevedra), contribuíndo á consecución dun ou varios dos obxectivos previstos e moi especialmente á promoción da práctica de actividade física e dos deportes. Atendendo aos obxectivos de solidariedade, mellora da calidade de vida, promoción e desenvolvemento da cultura física no municipio e, en orde a facilitar a iniciación á práctica deportiva da poboación de Pontevedra en xeral, e das nenas e nenos en particular, o Instituto Municipal de Deportes de Pontevedra poderá conceder subvencións, previa solicitude e atendendo aos criterios de publicidade, concorrencia e obxectividade na concesión, sempre que exista consignación orzamentaria suficiente. Poderán solicitar as subvencións reguladas na presente convocatoria: Cada entidade sen ánimo de lucro poderá presentar, dentro de cada un dos programas destas bases, as solicitudes que estime oportunas. Non poderán ser beneficiarios de subvencións: Quedan excluídas desta convocatoria as seguintes actividades: Actividades que non cumpran algún requisito das presentes bases. Poderán ser obxecto de subvención os programas de actividades de iniciación deportiva a desenvolver durante a tempada 2015/2016 (os programas deberán ter unha duración de tempada 2015/2016 ou curso escolar, salvo os programas para grupos especiais que, polas súas caracterísitcas, poderán ter unha temporalidade distinta: A contía da subvención estará en función do custo dos programas e dos recursos cos que conte a entidade para os cubrir parcialmente, dacordo cos criterios e a ponderación da subvención dos artigos 8 e 9 respectivamente. En ningún caso o importe da subvención poderá ser de tal contía que, illadamente ou en concorrencia con subvencións ou axudas de outras Administracións Públicas ou de outros Entes públicos ou privados, supere o custo total da actividade a desenvolver polo beneficiario. A subvención aprobada poderá ser revisada, unha vez coñecido o financiamento do gasto a través das contribucións complementarias de axudas de outras entidades, así como, no seu caso, outros ingresos, de tal xeito que a súa contía definitiva alcance, como máximo, a diferenza entre os ingresos e gastos reais da actividade. Para o financiamento destas subvencións destínase un crédito máximo de 142.000,00 € imputados á partida 09.3410.489.02 do orzamento de gastos do ano 2015 o 30% (42.600) e o financiamento correspondente ao ano 2016 o 70% restante (99.400) queda condicionado a súa consignación no propio Orzamento 2016, segundo o seguinte detalle: A) Escolas Deportivas Municipais orientadas á poboación en idade escolar. Destinarase un crédito máximo de 108.000,00 € no que se imputarán 32.400,00 € (30%) ao orzamento de gastos do ano 2015 e 75.600,00 € (70%) con cargo ao orzamento de gastos do ano 2016 do Instituto Municipal de Deportes de Pontevedra. B) Escolas Deportivas Municipais a desenvolver nos centros escolares das parroquias rurais do Concello. Destinarase un importe máximo de 24.000,00 € no que se imputarán 7.200,00 € (30%) ao orzamento de gastos do ano 2015 e 16.800,00 € (70%) con cargo ao orzamento de gastos do ano 2016 do Instituto Municipal de Deportes de Pontevedra. C) Escolas Deportivas Municipais para grupos especiais (discapacitados, persoas con dificultade de inclusión social, terceira idade, etcétera). Destinarase un importe máximo de 10.000,00 € no que se imputarán 3.000,00 € (30%) ao orzamento de gastos do ano 2015 e 7.000,00 € (70%) con cargo ao orzamento de gastos do ano 2016 do Instituto Municipal de Deportes de Pontevedra. Para o financiamento destas subvencións a cuantía imputada ao orzamento para o ano 2015 quedará condicionada á aprobación definitiva do suplemento de crédito con cargo ao remanente líquido da tesouraría e por conseguinte á declaración de dispoñibilidade do crédito nun momento anterior á resolución da concesión da subvención. Segundo o artigo 58.4 do Regulamento da LGS aprobado polo RD 887/2006 de 21 de xullo, a contía máxima concedida para cada unha das liñas (108.000,00 € asignada a programas de iniciación deportiva orientadas á poboación en idade escolar, 24.000,00 € asignada a programas de iniciación deportiva a desenvolver nos centros escolares das parroquias rurais do Concello e 10.000,00 € asignada a programas de iniciación deportiva para grupos especiais (discapacitados, persoas con dificultade de inclusión social, terceira idade, etcétera) poderá alterarse, dentro do límite máximo de 142.000,00 € sen proceder a unha nova convocatoria, logo de proceder a análise das solicitudes e publicando o reparto final antes de proceder a resolución da convocatoria de subvencións. A cuantía asignada a cada liña de subvención estará en función do custo dos programas, dos criterios de baremación e dos recursos con que se conte para cubrir os proxectos, especificándose unha contía total máxima das subvencións convocadas dentro dos créditos dispoñibles que ascenderá a 142.000,00 € sen estabrecerse un limite máximo por beneficiario. As entidades interesadas en obter subvencións do Instituto Municipal de Deportes de Pontevedra deberán solicitala mediante a presentación da documentación segundo se sinala a continuación: Proxecto explicativo do programa de iniciación deportiva (escola deportiva) que se pretende organizar con especificación, entre outros, do lugar de celebración, horarios, obxectivos, directrices metodolóxicas, programación didáctica, ratio monitor/alumno, publicidade, relación de persoal técnico encargado da coordinación e o desenvolvemento da actividade (expresando a titulación e relación laboral ou de voluntariado coa entidade organizadora), etcétera.4 Anexo 4. Orzamento de gastos e ingresos da actividade que se solicita, detallando cada un dos gastos e ingresos, expresando o financiamento previsto. No caso dos programas de iniciación deportiva a desenvolver nos centros escolares das parroquias rurais, será necesario un certificado do acordo do Consello Escolar polo que se decidiu integrar a actividade no plano anual de centro como actividade extraescolar e, de ser o caso, autorización do director do centro para realizar a actividade nos horarios e días propostos. Comprenderá autorización para que o organismo autónomo Instituto Municipal de Deportes do Concello de Pontevedra solicite á Axencia Estatal da Administración Tributaria, á Tesourería Xeral da Seguridade Social e á tesourería da Xunta de Galicia, os datos relativos ao cumprimento, por parte da entidade solicitante, das súas obrigas tributarias e coa Seguridade Social, para comprobar os requisitos establecidos nos artigos 13.2. e) e 34.5 da Lei 38/2003, do 17 de novembro, xeral de subvencións (BOE núm.276 do 18.11.2003), e nos artigos 22 e 23 do Real decreto 887/2006, do 21 de xullo, polo que se aproba o regulamento da Lei 38/2003 (BOE núm.176 do 25 de xullo de 2006. No entanto, a entidade solicitante poderá denegar o consentimento, debendo achegar os certificados que acrediten que a entidade solicitante se atopa o corrente das súas obrigas tributarias e coa Seguridade Social.7 Certificado do seguro de responsabilidade civil, emitido pola entidade aseguradora, que acredite a cobertura da actividade subvencionada.8 Deberán achegar, salvo que xa foron presentados con anterioridade no IMD Pontevedra, os documentos que seguen: O IMD Pontevedra xestionará de oficio, o certificado municipal de estar o corrente das obrigas fiscais co Concello de Pontevedra e co propio Instituto Municipal de Deportes de Pontevedra, así como o certificado municipal de estar inscrito no Rexistro Municipal de Asociacións, incorporando os xustificantes ao expediente. A instancia, xunto coa restante documentación, presentarase no Rexistro do IMD Pontevedra, sito no Pavillón Municipal de Deportes, R/ Juan Manuel Pintos, s/n, 36005-Pontevedra, de luns a venres de 09:00 h. a 13:30 h., ou en calquera das formas previstas no artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común. O prazo de presentación de solicitudes será de vinte (20) días naturais a contar dende o día seguinte á súa publicación no Boletín Oficial da Provincia de Pontevedra. As bases estarán a disposición das entidades interesadas nas oficinas do Instituto Municipal de Deportes e poderán solicitar o seu envío no correo electrónico imdadministracion@pontevedra. eu No suposto de que as solicitudes presentadas non reúnan os requisitos sinalados, requirirase ás entidades solicitantes para que no prazo de 10 días enmenden as anomalías advertidas procedendo, no caso contrario, o arquivo da solicitude. Os criterios de valoración para o sinalamento de subvención e fixación da súa contía serán, como mínimo, os seguintes téndose que acadar mínimo un 50% para conceder a subvención e autorizar a Escola Deportiva Municipal: 1 CRITERIOS DE VALORACIÓN: 1.1. Para programas de iniciación deportiva orientadas a poboación en idade escolar.1.1.1 A continuidade, estabilidade e solvencia demostrada pola entidade solicitante no ámbito deportivo no que desenvolva a actividade ou programa proposto (10%). 1.1.2 Nivel de adaptación do programa as directrices marcadas polo IMD de Pontevedra (30%). 1.1.3 Nivel de financiamento (10%). 1.1.4 Integración no programa de colectivos considerados desprotexidos (10%). 1.1.5 Nivel técnico do persoal encargado do desenvolvemento da actividade (10%). 1.1.6 Valoración da adecuación das directrices técnicas descritivas do proxecto (30%). 1.2. Para programas de iniciación deportiva a desenvolver nos Centros Escolares das parroquias rurais do concello.1.2.1 A continuidade, estabilidade e solvencia demostrada pola entidade solicitante no ámbito deportivo no que desenvolva a actividade ou programa proposto (10%). 1.2.2 Nivel de adaptación do programa as directrices marcadas polo IMD de Pontevedra (30%). 1.2.3 Nivel de coordinación e participación: participación no proxecto do conxunto da comunidade educativa e número de participantes e colectivos aos que se implica (10%). 1.2.4 Nivel de financiamento do proxecto (10%). 1.2.5 Integración no programa de colectivos considerados desprotexidos (10%). 1.2.6 Valoración da adecuación das directrices técnicas descritivas do proxecto incluíndo a valoración do persoal responsable do desenvolvemento da actividade (30%). 1.3. Para programas de iniciación deportiva para Grupos Especiais (discapacitados, persoas con dificultade de inclusión social, terceira idade, etc). 1.3.1 Nivel de adaptación do programa as directrices marcadas polo IMD de Pontevedra e adecuación do mesmo (25%). 1.3.2 Continuidade do programa (10%). 1.3.3 Nivel do persoal técnico responsable do desenvolvemento do programa (15%). 1.3.4 Nivel de oferta no Concello de programas similares (10%). 1.3.5 Custo total do programa e nivel de autofinanciamento (10%). 1.3.6 Valoración da adecuación das directrices técnicas descritivas do proxecto (30%). A subvención que se conceda en función das solicitudes presentadas ponderarase tendo en conta o seguinte: 1 Se a suma das prazas propostas por todas as solicitudes en cada un dos programas non supera a oferta da presente convocatoria procederase como segue: a) Para os programas de iniciación deportiva orientadas a poboación en idade escolar: A entidade colaboradora percibirá unha subvención máxima de 60 €/curso por cada neno/a inscrito na escola deportiva municipal. Se o curso ten unha periodicidade semanal inferior ao sinalado nas directrices específicas reducirase a subvención proporcionalmente. b) Para os programas de iniciación deportiva nos Centros Escolares das Parroquias Rurais do municipio: A entidade colaboradora percibirá unha subvención máxima de 40 €/curso por cada neno/a inscrito na actividade. Se o curso ten unha periodicidade semanal inferior ao sinalado nas directrices específicas reducirase a subvención proporcionalmente. c) Para os programas de iniciación deportiva para grupos especiais (discapacitados, grupos marxinais, terceira idade, etcétera): A subvención será en función do orzamento total da actividade e do seu financiamento, así como a puntuación acadada nos criterios específicos. A subvención que se conceda partirá de aplicar unha porcentaxe ao orzamento inicialmente achegado. O importe final da subvención virá determinado da aplicación de dita porcentaxe ao balance final de ingresos e gastos da actividade subvencionada.2 Se a suma das prazas propostas por todas as solicitudes en cada un dos programas supera a oferta da presente convocatoria procederase como segue: Aplicaranse as porcentaxes sinaladas para cada un dos criterios específicos na base 8 e concederase axudas polo importe correspondente de multiplicar o importe por neno/a sinalado no apartado anterior polas prazas que correspondan segundo a puntuación acadada. Os programas ou actividades que pretendan unha subvención deberán cumprir, ademais do marcado nas presentes bases, as directrices específicas sinaladas a continuación: Excepcionalmente, e co previo visto e prace da Dirección do IMD de Pontevedra, poderase utilizar outro persoal cualificado sen a titulación específica requirida. Excepcionalmente e previo visto e prace da Dirección do IMD de Pontevedra poderase utilizar outro persoal cualificado sen a titulación específica requirida. As Escolas Deportivas Municipais para Grupos Especiais terán por finalidade achegar e fomentar a práctica de actividades físicas e deportivas entre grupos de poboación especiais (discapacitados, persoas con dificultades de inclusión social, entre outros) coa finalidade de que estes acaden os beneficios físicos, psíquicos e sociais que a practica de actividade física e deporte reporta aos seus practicantes. Presentarase un programa a desenvolver e a entidade organizadora estará obrigada a comunicar con suficiente tempo os cambios sobre a programación. A instrución do procedemento corresponde á Dirección do IMD de Pontevedra que realizará, de oficio, cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución.1 O/A instrutor/a avaliará as solicitudes presentadas en tempo e forma e emitirá unha primeira avaliación segundo os criterios e ponderacións das bases 8ª e 9ª. 2 O/A órgano colexiado, á vista da avaliación do instrutor, emitirá informe no que concrete o resultado da avaliación.3 O/A instrutor/a, á vista do informe final do órgano colexiado, formulará resolución provisional, debidamente motivada, que publicará no taboleiro de anuncios do IMD de Pontevedra e notificará a todas as entidades interesadas, ás que concederá un prazo de 10 días para presentar alegacións.4 Tras examinar as posibles alegacións, o instrutor formulará proposta de resolución definitiva, na que indicará aos solicitantes para os que se propón a concesión de subvención, a contía das subvencións concedidas, así como a especificación da avaliación dos criterios de valoración seguidos. O instrutor engadirá ao expediente un informe no que conste que da información levada a cabo se desprende que os/as beneficiarios/as cumpren todos os requisitos necesarios para acceder ás mesmas. A resolución provisional e a proposta de resolución definitiva, non crean dereito en favor do/a beneficiario/a proposto fronte á Administración mentres non se realice a notificación da resolución da concesión. O órgano colexiado terá como función a emisión do informe no que concrete o resultado da avaliación realizada polo instrutor. Composición: A Xunta Reitora do IMD, tendo en conta a proposta de resolución definitiva, resolverá o procedemento. A resolución será motivada e conterá, de xeito expreso, a desestimación das solicitudes que non acaden subvención. O prazo máximo para resolver e notificar a resolución do procedemento non poderá exceder de seis meses, computándose o prazo dende a convocatoria. O vencemento do prazo sen ter notificado a resolución, lexitima aos interesados para entender desestimada por silencio administrativo a solicitude de concesión de subvención. A subvención entenderase aceptada polo solicitante se no prazo de dez (10) días seguintes á recepción da comunicación da concesión, non manifesta nada en contra. As entidades beneficiarias das subvencións, unha vez aceptadas estas, expresa ou tacitamente, quedarán obrigadas a destinar os fondos percibidos para o obxecto concreto para o que foron concedidas. Os beneficiarios, ademais de realizar a actividade que fundamenta a concesión da subvención nos prazos sinalados, someteranse ás actuacións de comprobación e seguimento da aplicación da subvención polo IMD de Pontevedra cos medios que estime oportunos e facilitará canta información sexa requirida polo Tribunal de Contas, de ser o caso. Estando comprometidos a participar en aquelas actividades desenvolvidas polo IMD enfocadas a Escolas Deportivas Municipais. A obtención concorrente de subvencións ou axudas outorgadas por outras Administracións, entidades ou persoas físicas, poden dar lugar á modificación da resolución de outorgamento. As entidades beneficiarias das subvencións quedan comprometidas a indicar de forma clara, en calquera soporte publicitario, o “patrocinio” do IMD de Pontevedra co seu logotipo oficial e a denominación da actividade segundo o disposto na base 10. Terá que se incluír o logotipo do IMD de Pontevedra, sendo do mesmo tamaño, como mínimo, ao doutros posibles “patrocinadores”, cando a contribución económica destes non sexa superior á subvención concedida polo IMD de Pontevedra, entendida como a suma das contribucións económicas, materiais ou de instalacións. O imcumprimento das obrigas especificadas nos parágrafos anteriores dará lugar á perda do dereito ao cobro da subvención nun 10%. Esta deducción será acumulativa a outras que, de ser o caso, se puideran aplicar. O órgano administrativo concedente publicará no taboleiro de anuncios do IMD ás subvencións concedidas con expresión da convocatoria, o programa e crédito orzamentario ao que se imputen, beneficiarios, cantidade concedida e finalidade da subvención. Enténdese que existe subcontratación cando unha entidade beneficiaria concerte con terceiros a execución total ou parcial da actividade que constitúe o obxecto da subvención. Queda fóra de este concepto a contratación de aqueles gastos en que teña que incorrer o beneficiario para a realización por si mesmo da actividade subvencionada. A porcentaxe máxima permitida para a subcontratación poderá ser do 75% do importe da actividade subvencionada. A subcontratación por riba do límite cuantitativo establecido no parágrafo anterior (75%) suporá unha minoración do dereito ao cobro da subvención que será proporcional ao exceso subcontratado. Esta dedución acumularase a outras que, de ser o caso, se puideran aplicar. A entidade deportiva beneficiaria poderá solicitar por escrito o anticipo do 30% da cantidade subvencionada para sufragar gastos inaprazables e imprescindibles para o desenvolvemento da actividade. Os pagos a conta supoñen a realización de pagos fraccionados e responden ao ritmo de execución das accións subvencionadas, e pagaranse por contía equivalente a xustificación presentada. Poderanse acordar pagos a conta ata un importe máximo do 70% da cantidade concedida, sempre que a entidade subvencionada o solicite acompañando os xustificantes legais do gasto da actividade que, en todo caso, deberán cumprir os requisitos da base 19 da presente convocatoria. Por tratarse de gastos imprescindibles para o desenvolvemento da actividade, para os pagos a conta só se poderán achegar gastos relativos a: licenzas, seguro de responsabilidade civil, arbitraxes, gastos de instalacións e desprazamentos. En ámbolos dous casos o beneficiario terá que xustificar a subvención nos termos e prazos previstos na base 19 da presente convocatoria. Será causa de reintegro total da subvención a falta de xustificación, a xustificación insuficiente ou a xustificación extemporánea. Non poderán obter pagos a conta ou pagos anticipados aqueles beneficiarios que teñan no seu poder fondos pendentes de xustificación logo do cumprimento do prazo de xustificación pola mesma ou distinta subvención. En todo caso, para poder ser beneficiario dos pagos a conta ou pago anticipado deberase acreditar que se atopa o corrente nas súas obrigas tributarias coa Axencia Tributaria, Facenda da Xunta e coa Seguridade Social. O pagamento do anticipo e dos pagos a conta realizarase mediante ingreso na conta bancaria indicada polo beneficiario. A rendición da conta xustificativa será dentro do prazo de trinta (30) días naturais dende a finalización da actividade subvencionada. A documenltación xustificativa será a seguinte: 1 Anexo 1. Solicitude de pagamento de subvención.2 Anexo 2. Declaración responsable do/a presidente/a da entidade que comprenda: As subvencións e/ou axudas obtidas para a mesma finalidade, con expresión da súa contía, e compromiso de comunicar ao IMD de Pontevedra a concesión de calquera outra axuda ou subvención de entes públicos ou privados, para a mesma finalidade. Solicitude e autorización á compensación da subvención concedida coas débedas que a entidade organizadora teña co Instituto Municipal de Deportes de Pontevedra.3 Anexo 3. Memoria Técnica. Memoria detallada da organización da actividade deportiva (descrición do desenvolvemento da actividade, resultados, dossier de prensa, etcétera.) 4 Un exemplar de toda a publicidade e/ou información xerada pola actividade que acredite a participación do IMD Pontevedra e do Concello de Pontevedra no financiamento da actividade subvencionada.5 Anexo 4. Balance de gastos e ingresos. Comprenderá: Relación desagregada de cada un dos gastos realizados con motivo da actividade subvencionada. Relación desagregada de cada uno dos ingresos que financian a actividade (fondos propios, subvención concedida e outras subvencións) debendo acreditar o seu importe, procedencia e aplicación á actividade subvencionada.6 Anexo 5. Relación de documentos contables para a xustificación da subvención. Comprenderá a declaración responsable do/a presidente/a da entidade de que os datos económicos que consignan son fiel reflexo dos rexistros contables da entidade á que representa e que os xustificantes legais que presentan para a xustificación da subvención foron aplicados á actividade subvencionada. O anexo 5 deberá vir acompañado dos documentos legais de xustificación de gastos polo importe mínimo do dobre da subvención concedida. (Facturas ou demais documentos de valor probatorio equivalente con validez no tráfico xurídico mercantil ou con eficacia administrativa – nóminas, Tcs, cartas de pago oficiais,.-). No caso de que o importe da subvención concedida fora superior ao 50% do total do gasto orzamentario, deberán achegar a totalidade dos xustificantes legais do gasto realizado.7 Anexo 6. Autorización da solicitude de certificados. Comprenderá autorización para que o organismo autónomo Instituto Municipal de Deportes do Concello de Pontevedra solicite á Axencia Estatal da Administración Tributaria, á Tesourería Xeral da Seguridade Social e á tesourería da Xunta de Galicia, os datos relativos ao cumprimento, por parte da entidade solicitante, das súas obrigas tributarias e coa Seguridade Social, para comprobar os requisitos establecidos nos artigos 13.2. e) e 34.5 da Lei 38/2003, do 17 de novembro, xeral de subvencións (BOE núm.276 do 18.11.2003), e nos artigos 22 e 23 do Real decreto 887/2006, do 21 de xullo, polo que se aproba o regulamento da Lei 38/2003 (BOE núm.176 do 25 de xullo de 2006. No entanto, a entidade solicitante poderá denegar expresamente o consentimento, debendo achegar os certificados que acrediten que a entidade solicitante se atopa o corrente das súas obrigas tributarias e coas Seguridade Social. Non serán subvencionables os gastos de capital (elementos inventariables) e os gastos correntes non relacionados directamente coa actividade subvencionada. Transcorrido o prazo establecido para a xustificación sen ter achegado a mesma ante o organo administrativo competente, este requerirá ao beneficiario para que no prazo improrrogable de 15 días achegue a xustificación. A falta de presentación da mesma neste prazo levará consigo a esixencia do reintegro e demais responsabilidades establecidas na Lei Xeral de Subvencións. A presentación da xustificación no prazo adicional establecido neste apartado dará lugar automáticamente á perda do 50% da contía concedida. A falta de presentación da documentación xustificativa nos prazos dos requerimentos producirá a perda total do dereito ao cobro. Os documentos que se acheguen como xustificantes da subvención deberán cumprir os requisitos seguintes: Permitirase a xustificación documental do pagamento no prazo de dez días dende o aboamento da subvención pola Tesourería do IMD de Pontevedra. No suposto de que a subvención teña como destino o pagamento a persoas físicas que prestan servizos retribuídos, pagamento de premios ou pagamento de axudas de custo, a entidade beneficiaria vén obrigada á retención do IRPF nos límites e coas excepcións da lexislación que rexe. Os pagamentos a persoal retribuído coa súa pertinente retención xustificarase a través da nómina correspondente, acompañada dos Tc’s e xustificación de ter ingresado a retención do IRPF. En ningún caso se lles recoñecerá valor probatorio os albarás, tíckets e simples “recibís”. Non serán subvencionables os gastos de capital (elementos inventariables) e os gastos correntes non relacionados directamente coa actividade subvencionada. A comprobación da subvención corresponderalle ao Director do IMD, que emitirá un informe que acredite a axeitada xustificación da subvención, a realización da actividade e o cumprimento da finalidade que determinou a concesión ou aproveitamento da subvención. Este informe incorporarase ao expediente para a súa fiscalización xunto coa conta xustificativa. O pagamento realizarase mediante transferencia bancaria, unha vez presentada a xustificación correctamente, salvo a excepción prevista para o caso do pago anticipado. Nos casos previstos no artigo 23 da Ordenanza xeral reguladora das subvencións no Concello de Pontevedra e os seus organismos autónomos (BOP 190, de 30 de setembro de 2004) o IMD de Pontevedra esixirá ás persoas físicas ou xurídicas beneficiarias da mesma o reintegro das cantidades correspondentes, de acordo co procedemento establecido no artigo 26 da mesma norma. Para o procedemento sancionador estarase ao disposto no Título II da Ordenanza Xeral de Subvencións do Concello e dos seus organismos autónomos, (BOP 190, de 30 de setembro de 2004). Calquera dúbida que puidera xurdir en torno á interpretación de estas bases será resolta pola Xunta Reitora do IMD. Contra a aprobación das presentes bases, que pon fin a vía administrativa, os interesados poderán interpor recurso potestativo de reposición ante a Xunta Reitora do organismo autónomo IMD de Pontevedra” no prazo dun mes, a partir do día seguinte a publicación das bases, segundo dispoñen os artigos 116 e 117 da Lei 4/1999, de modificación da Lei 30/1992, do Réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Xulgado do Contencioso-Administrativo de Pontevedra, consonte ao disposto nos artigos 8.1 e 46.1 da Lei 29/1998, de 13 de xuño, da xurisdición contencioso-administrativa. Porén, tamén se poderá interpor calquera outro recurso que os interesados estimen procedentes de acordo co dereito. Pontevedra, 22 de xullo de 2015.—A Presidenta do Instituto Municipal dos Deportes, Mª dos Anxos Riveiro Portela.